Radiohistorie

Radiohistorie 

Hvem som egentlig oppfant radioen er usikkert, men det påstås at Nathan Stubblefield oppfant den. Men det apparatet han eksperimenterte med, så ut til å bli brukt til induksjonsoverføring i stedet for radiooverføring. Guglielmo Marconi blir ofte anerkjent som den moderne radioens far. 

Den første kringkastingsutsendingen ble gjort julaften 1906, ved hjelp av en sender bygget etter heterodynprinsippet fra Massachusetts. Det var Reginald Fessenden som sto bak historiens første kringkastingsutsending.

 Radio i Norge 

Den første offentlige demonstrasjon av radio i Norge fant sted 12. februar 1920, med pressen tilstede i studio, i intendanturets gamle bygning på Akershus festning. De første ord som ble sendt var «Hallo hallo!», og dermed var radioen kommet til Norge.

29. april 1925 ble det sprettet kake i lokalene til Kringkastingsselskapet AS. De hadde fått konsesjon, altså lov til å sende radio på Østlandet. Etter denne dagen fulgte hele landet etter, først og fremst storbyene. I oppstarten ble det sendt mye musikk, og målgruppa for alle sendingene var rett og slett det fåtallet som hadde radio. 

I januar 1933 vedtok Stortinget statsdrift av kringkasting i Norge. Det samme året vedtok Stortinget oppretting av Norsk rikskringkasting. Lov om kringkasting konkluderer med dette: 
Norsk rikskringkasting skal ha enerett til å opprette og drive stasjoner og anlegg til kringkasting av muntlige meddelelser, musikk, billeder og lignende.

Kringkastingsselskapet fikk mye kritikk de siste årene fram til 1933. De ble blant annet kritisert på grunn av administrasjon og teknikk. Selskapet hadde etablert seg i storbyene og ble derfor ikke radio for hele folket. I tillegg var ikke radioprogrammene gode nok for Kirkedepartementet. 

Fra opprettelsen av NRK i 1933 og fram til 1940 fikk radiosendingene en bedre dekning og flere sendere. Dette økte dekningen i hele landet, og programtilbudene ble i tillegg utvidet.

 Radio under andre verdenskrig 

Klokka 19.30 9. april 1940 erklærte Vidkun Quisling at Nasjonal samling (NS) hadde overtatt styringen i Norge. Tyskerne tok over alle medier og innsatte nazi-vennlige redaktører i avisene, mens NRK fikk sende ufarlige program og var direkte underlagt okkupasjonsmakta. Men de allierte klarte likevel å sende mye propaganda på andre frekvenser. Dette førte til at tyskerne beslagla nesten en halv million radioapparater på høsten i 1941. Det var kun tillatt for NS-medlemmer å ha radio. NRK fikk en kommissarisk ledelse.

Mange folk gjorde motstand mot tyskerne og gjemte unna radioapparater. På denne måten fikk folk radiosendinger fra BBC i London. Noen NRK-medarbeidere hadde reist dit sammen med regjeringen, og sendte ukentlige oppdateringer og analyser av krigen hver søndag gjennom hele krigen. Dette var selvfølgelig fra de alliertes ståsted. Det var Toralv Øksnevad som var på lufta og informerte det norske folket om krigen. Han startet radiosendingene sine med: «Dette er London».

 Etterkrigstid 
thumb

Etter krigen vokste antallet radiolisenser fra ca. 13000 til 226000.
I 1960 passerte antallet kringkastingslisenser en million, og sendingene fra den norske kanalen nådde så godt som hele norges befolkning. Sendingene bestod vanligvis av musikk, nyheter, foredrag og underholdning. Lørdagsunderholdningen fra Store Studio var veldig populær. Det samme var Radioteaterets krimserier, Paul Temple, God aften, mitt navn er Cox og Dickie Dick Dickens. Gjennom barnetimen for de minste ble stemmene, visene og historiene til Thorbjørn Egner, Alf Prøysen og Anne-Cath Vestly en del av oppveksten til generasjoner av norske barn. Lørdagsbarnetimen var noe få barn ville gå glipp av.

 Oversikt over norske radiokanaler 2007 

 Dekning Kanal Finansiering Oppstart Riksdekkende	 NRK P1 Lisens 1933  NRK P2 Lisens1984  NRK P3 Lisens 1993  NRK Klassisk Lisens 1995  NRK Alltid Nyheter Lisens 1997  NRK Sámi Radio Lisens 1999  NRK mP3 Lisens 2000  NRK Super Lisens 2007  NRK Gull Lisens 2007  NRK Sport Lisens 2007 Regional 16 regionale kanaler Lisens fra 1957  NRK Oslofjord Lisens 2005  NRK Båtvær Lisens 2007 Riksdekkende P4 Reklame 1993  P4 Bandit Reklame 2006  Kanal 24 Reklame 2004  Moox Sms/reklame 2006 Lokal 249 lokale kanaler Reklame fra 1982

 Referanser 

 Litteratur 
Mediemøter ISBN 82-03-33402-4

 Eksterne lenker
 Radiohistorie
 Medie Norge: Radiokanaloversikt 

Kategori:Radio